Amb la plantà d'una Estoreta de ferro, l'Ajuntament ret homenatge a les Falles de Paterna
03/03/2022

# Amb la plantà d'una Estoreta de ferro, l'Ajuntament ret homenatge a les Falles de Paterna

[![Amb la plantà d'una Estoreta de ferro, l'Ajuntament ret homenatge a les Falles de Paterna](/images/noticias/2022/2/7922/7922_lg.jpg)](/images/noticias/2022/2/7922/7922_lg.jpg)

03.03.2022

*   L'escultura de ferro, obra de l'artista valencià Toní Marí, mesura 6 metres d'altura i està situada en la zona enjardinada del carrer Major cantonada amb el carrer Vicente Lerma, més coneguda com a Parc de l'Escórpora.
*   Les Falleres Majors de Paterna, Natalia Martínez i Arantxa Giménez i les seues corts d'honor, juntament amb l'Alcalde de Paterna, Juan Antonio Sagredo, l'escultor Toní Marí i la presidenta de Junta Local Fallera, Amparo Jiménez van celebrar la plantà del monument en un emotiu acte en el qual es van depositar flors blanques als peus de la esctultura a favor de la pau i en solidaritat amb el poble ucraïnés.

**La gran família fallera de Paterna compta ja amb un monument dedicat a les Falles de la ciutat. Es tracta d'una estoreta de ferro, obra de l'escultor valencià Toni Marí,** de 6 metres d'altura i una base de 4 metres quadrats, que s'ha emplaçat en el cèntric enclavament enjardinat conegut com a Parc de l'Escórpora.

Fa uns dies, l'Alcalde de Paterna, Juan Antonio Sagredo juntament amb la regidora de Turisme, Cultura i Foc, Teresa Espinosa es van donar cita en l'escultura acompanyats per membres de l'equips de govern i la corporació municipal, l'artista Toní Marí, Junta Local Fallera (JLF) així com les Falleres Majors de Paterna, Natalia Martínez i Arantxa Giménez i les seues corts d'honor per a celebrar el seu plantà a la ciutat en un emotiu acte en el qual es van depositar flors blanques als peus del monument a favor de la pau i en solidaritat amb el poble ucraïnés.

Durant les seues intervencions, tant el primer edil com l'escultor i la presidenta de JLF, Amparo Jiménez van tindre paraules d'esperança i il·lusió davant la imminent celebració de les Falles al mateix temps que van agrair a l'anterior junta directiva de JLF la seua implicació en la consecució d'aquest homenatge artístic que representa a tot el col·lectiu faller paternero.

I és que foren les pròpies comissions falleres, a través dels seus representants i mitjançant una consulta, les que van triar que la temàtica de la futura escultura fora _una estoreta d'andròmines vells_ en tribut a l'origen de les Falles.

L’estoreta, emplaçada en la cèntrica zona enjardinada del carrer Major cantonada amb el carrer Vicente Lerma, més coneguda com a parc de l'Escórpora, forma part del recorregut d'alguns dels actes fallers més importants que se celebren a la ciutat com l'Ofrena o la Nit d’albaes.

El monument representa l'origen de les Falles, que es remunta a l'antiga tradició dels fusters, que en vespres del seu patró San José i per a celebrar la fi de l'hivern, acumulaven i cremaven andròmines velles de fusta enfront dels seus tallers.

_“Amb la plantà d'aquest monument retem homenatge a les Falles de Paterna, que any rere any, omplin la nostra Vila de foc, germanor i emocions”,_ resa la seua placa commemorativa.